**ΚΑΝΟΝΕΣ ΜΕΤΑΚΙΝΗΣΗΣ ΦΟΙΤΗΤΩΝ ΓΙΑ ΣΠΟΥΔΕΣ ΚΑΙ ΠΡΑΚΤΙΚΗ ΑΣΚΗΣΗ ΣΤΟ ERASMUS+.**

Η διάρκεια μετακίνησης των φοιτητών για **σπουδές** και για **πρακτική** άσκηση καθορίζεται ως εξής:

Επιλέξιμη περίοδος κινητικότητας φοιτητών για σπουδές:  από 3 έως 12 μήνες.

Επιλέξιμη περίοδος κινητικότητας φοιτητών για πρακτική άσκηση: από 2 έως 12 μήνες.

Ο φοιτητής μπορεί να μετακινηθεί για σπουδές ή για πρακτική άσκηση σε όλους τους κύκλους σπουδών:

 Κατά την διάρκεια του Πρώτου κύκλου σπουδών

 Κατά την διάρκεια του Δεύτερου κύκλου σπουδών

 Κατά την διάρκεια του Τρίτου κύκλου σπουδών

Επίσης, μπορούν να μετακινηθούν για πρακτική άσκηση οι πρόσφατοι απόφοιτοι στο πρώτο έτος της αποφοίτησής τους, με την προϋπόθεση να έχει εγκριθεί η αίτησή τους, την οποία θα έχουν υποβάλει όσο είναι φοιτητές στο τελευταίο έτος.

* **Ο ίδιος φοιτητής μπορεί να λάβει επιχορήγηση για κινητικότητα το πολύ μέχρι 12 μήνες ανά κύκλο σπουδών, ανεξαρτήτως του αριθμού και του είδους της κινητικότητας (Σπουδές ή πρακτική άσκηση)**
* **Όσον αφορά στους πρόσφατους απόφοιτους, η διάρκεια μετακίνησής τους για πρακτική άσκηση συνυπολογίζεται στο ανώτατο όριο των 12 μηνών, ανά κύκλο σπουδών κατά τη διάρκεια του οποίου αιτούνται για πρακτική άσκηση.**

**Παραδείγματα:**

1.    Κατά τη διάρκεια ενός κύκλου σπουδών, ένας φοιτητής μπορεί να μετακινηθεί μία φορά για σπουδές διάρκειας 3 μηνών, μία φορά για πρακτική άσκηση για 3 μήνες, μία δεύτερη φορά για σπουδές διάρκειας 6 μηνών.(Συνολική διάρκεια μετακίνησης maximum 12 μήνες).

2.    Κατά τη διάρκεια ενός κύκλου σπουδών, ένας φοιτητής μπορεί να μετακινηθεί **μόνο μία φορά** για σπουδές διάρκειας 12 μηνών.

3.    Κατά τη διάρκεια  ενός κύκλου σπουδών, ένας φοιτητής μπορεί να μετακινηθεί **μόνο μία φορά** για πρακτική άσκηση διάρκειας 12 μηνών.

4.    Κατά τη διάρκεια ενός κύκλου σπουδών, ένας φοιτητής μπορεί να μετακινηθεί για πρακτική άσκηση διάρκειας 6 μηνών και να μετακινηθεί επίσης για άλλους 6 μήνες ως απόφοιτος.

**Οι φοιτητές που μετακινήθηκαν για σπουδές ή για πρακτική άσκηση κατά το πρόγραμμα Δια Βίου Μάθηση (περίοδος 2007-2013), μπορούν να μετακινηθούν στο Erasmus +, μέχρι το ανώτατο όριο των 12 μηνών ανά κύκλο σπουδών. Το ίδιο ισχύει και για τους zero grant φοιτητές.**

Ένας φοιτητής ο οποίος είχε μετακινηθεί για σπουδές διάρκειας 6 μηνών στο πρώτο κύκλο σπουδών στο LLP, μπορεί να μετακινηθεί για άλλους 6 μήνες στο πρώτο κύκλο σπουδών στο πρόγραμμα Erasmus+, για σπουδές ή για πρακτική άσκηση.